burgasdotpro/wikipedia huggingface dataset:
Žltochvost domový

Žltochvost domový alebo žltochvost domáci (lat. "Phoenicurus ochruros") je druh z čeľade muchárovité. Obýva južnú časť Palearktídy a obsadzovanie ľudských sídiel mu umožnilo rozšíriť sa za posledných 150 rokov viac na sever. Hniezdi na celom Slovensku. Podľa Medzinárodnej únie na ochranu prírody a prírodných zdrojov žltochvost domový patrí medzi najmenej ohrozené druhy, trend celkovej populácie je stúpajúci, stavy v Európe v rokoch 19822013 stúpali.
Opis.
Je veľký ako žltochvost hôrny, meria . a váži 14 – 21 g.
Samec aj samica majú hrdzavý chvost aj kostrč. Samec má čiernu hlavu a hruď, chrbát tmavosivý. Vrch hlavy, krk aj lopatky má modrastosivé. Na krídlach má svetlé škvrny. Na jeseň vybledne a svetlé škvrny na krídlach sa strácajú, ako aj modrastosivá farba. Spodnú časť tela má sivú. Samica a mláďatá majú hnedý nádych. Mláďatá majú na chrbte a na bruchu hrdzavé okraje pierok.
Hlas.
Spev začína ostrým "„svi-svi-svi-svi-svi“", pauza a nasleduje praskavé šušťanie pripomínajúce sypanie sa štrku alebo drobných kovových guličiek. Spieva z vysokých miest ako sú komíny, strechy a antény. Spievať začína veľmi skoro, ešte za ranného šera. Volá vysokým "„cip - tak tak tak“" alebo "„fid, čak-čak-čak“", pričom potriasa chvostom a podrepuje.
Výskyt a stav na Slovensku.
Hniezdi na celom území Slovenska od nížin po vysoké hory, až v skalách nad hranicou lesa (napr. Roháče ). Je sťahovavý a zriedkavo prezimuje. Zo zimovísk sa vracia v marci a odlieta od septembra do novembra.
Odhadovaný počet hniezdiacích párov je 100 000 – 200 000, zimujúcich jedincov 20 – 100. Veľkosť populácie i územie na ktorom sa vyskytuje sú stabilné, maximálna zmena do 20 %. Ekosozologický status v rokoch 1995, 1998 a 2001 žiadny. V roku 2014 "LC" - menej dotknutý. Európsky ochranársky status nezaradený "SPEC". Stupeň ohrozenia S - vyhovujúci ochranársky status.
Biotop.
Súvislým lesom sa vyhýba, obýva skalnaté biotopy rôzneho druhu alebo ľudské rôzne stavby ako hrady, múry, domy, maštale i chaty.
Hniezdenie.
Hniezdo si stavia v dutinách a polodutinách skál alebo ľudských stavieb, niekedy pod koreňmi kosodreviny alebo v polodutinách stromov. Hniezdo je z vonkajšej strany z rastlinného materiálu a vo vnútri vystlané srsťou a perím. Stavia ho iba samička a znesie 5 – 6 bielych vajíčok na ktorých sedí iba ona sama 13 dní. Kŕmenie a výchova mláďat trvá 14 – 16 dní. Hniezdia dva krát za rok, v apríli, máji a potom v júni, júli.
Potrava.
Živia sa hmyzom, jeho larvami, kuklami a včelami. Na jeseň aj plodmi bazy a malinami.
Ochrana.
Je zákonom chránený, spoločenská hodnota je 500 € (Vyhláška MŽP č. 170/2021).
Frízsko (provincia)

Frízsko (po holandsky: alebo po frízsky ) je jedna z holandských provincií nachádzajúca sa na severe krajiny. Dnešné Frízsko je súčasťou rovnomenného historického regiónu, ktorý sa rozpriestera na pobreží Severného mora od Holandska až po Dánsko. Frízština sa v provincii používa po boku holandčiny ako úradný jazyk.
Frízsko je čo do rozlohy treťou najväčšou provinciou v Holandsku, do počtu obyvateľov je na ôsmom mieste. Hlavným mestom provincie je Leeuwarden.
Žltochvost hôrny

Žltochvost hôrny (iné názvy: žltochvost lesný, žltochvost záhradný; lat. "Phoenicurus phoenicurus") je malý vták z čeľade muchárovité. Hniezdi od severnej Afriky cez Európu až po strednú Sibír a Bajkalské jazero. Na Slovensku žije v redších listnatých lesoch so starými bútľavými stromami. Podľa Medzinárodnej únie na ochranu prírody a prírodných zdrojov žltochvost hôrny patrí medzi najmenej ohrozené druhy, trend celkovej populácie je stúpajúci, stavy v Európe v rokoch 19802013 mierne stúpli.
Opis.
Žltochvost hôrny meria a váži 13 - 19,4 g . Samček aj samička majú hrdzavý chvost a kostrč. Samček má čierne líca a hrdlo, biele čelo, sivý vrch hlavy i chrbát. Prsia a boky má hrdzavočervené. Na jeseň majú pierka na hrdle biely lem. Samička má chrbát sivohnedý a spodnú časť tela žltohnedkastú. Mláďatá sú škvrnité podobne ako mláďatá čiervienky obyčajnej, majú však hrdzavý chvost ktorým pokyvkávajú. 
Hlas.
Vábenie znie podobne ako u kolibiarika spevavého "hüid", hlas nepokoja "tik" a je pre neho typická kombinácia týchto hlasov vo forme "hüid, hüid, tik-tik-tik". Žltochvost hôrny má melodický ale trochu melancholicky znejúci spev, do ktorého zaplieta aj hlasy iných vtákov. Spev často začína vábením "hüit" a zvukom "Tüi-tüitüi-tüi".
Výskyt a stav na Slovensku.
Je to prísne sťahovavý druh. Prilietajú od konca marca do mája, odlietajú od septembra do októbra. Na Slovensku hniezdi až do (vo Vysokých Tatrách a Nízkych Tatrách). Najvyššie hustoty dosahuje v dubovom lese bez podrastu, priemerne 3,8 páru/10 ha.
Odhadovaný počet hniezdiacich párov je 10 000 - 15 000. Veľkosť populácie i územie na ktorom sa vyskytuje vykazujú "mierny pokles" od 20 - 50%. Ekosozologický status v roku 1995 "R" - vzácny. V roku 1998 žiadny. V roku 2001 "LR" - menej ohrozený. V roku 2014 "VU* A2a; C1" - zraniteľný. Európsky ochranársky status "SPEC2" - druhy, ktorých globálne populácie sú koncentrované v Európe, ale majú tam nevhodný ochranársky status.Stupeň ohrozenia "V" - zraniteľný druh.
Biotop.
Žije v lesoch parkovitého charakteru, najmä ak sú bez podrastu. Obľubuje riedke listnaté lesy s polámanými stromami, aké sú často na hrebeňoch (hrebeňové bučiny, napríklad Vtáčnik , Vihorlatské vrchy, Slanské vrchy, Nízke Tatry a Veľká Fatra). Hniezdi aj v zmiešaných lesoch, borovicových lesoch v parkoch a záhradách, v sadoch a brehových porastoch so starými stromami.
Hniezdenie.
Hniezdi dva razy do roka v dutinách stromov, múrov i v búdkach. Stavajú malé hniezdo z listov tráv, korienkov, vo vnútri srsť a perie. Na 5 - 6 (8) modrozelených vajíčkach sedí hlavne samica 13 - 14 dní. Po vyliahnutí obaja rodičia kŕmia mláďatá 12 - 14 dní.
Potrava.
Žltochvost hôrny sa živí hmyzom, larvami a kuklami. Potravu zbierajú zo zeme, na konároch, na vodnej hladine a chytajú vo vzduchu.
Ochrana.
Žltochvost hôrny je zákonom chránený, spoločenská hodnota je 1000 € (Vyhláška MŽP č. 170/2021).
Frízsko

Frízsko môže byť:
Ráno v novinách

„Ráno v novinách“ je v poradí prvý singel od slovenskej skupiny Komajota, pochádzajúci z ich debutového albumu "Časopriestor". 
Singel začal rotovať slovenským éterom 12. februára 2007, českým éterom 28. mája 2007. Pieseň „Ráno v novinách“ sa nachádza na albume "Časopriestor" ako druhá skladba v poradí.
Severný Holland

Severný Holland (po holandsky: ) je jedna z holandských provincií nachádzajúca sa na severozápade krajiny. Hlavné mesto provincie je Haarlem. Najväčším mestom provincie je hlavné mesto Holandska – Amsterdam.
Severný Holland je čo do rozlohy šiestou najväčšou provinciou v Holandsku, do počtu obyvateľov je na druhom mieste.
Pŕhľaviar červenkastý

Pŕhľaviar červenkastý alebo pŕhľaviar červenkavý (lat. "Saxicola rubetra") je druh z čeľade muchárovité. Žije v západnej Palearktíde, na východe až po Jenisej a Himaláje. Podľa Medzinárodnej únie na ochranu prírody a prírodných zdrojov pŕhľaviar červenkastý patrí medzi najmenej ohrozené druhy, trend celkovej populácie je klesajúci, stavy v Európe v rokoch 19802013 mierne poklesli.
Opis.
Je veľký približne ako sýkorka veľká, meria 12,5 – a váži 13,5 – 18,2 g.
Výskyt a stav na Slovensku.
Žije na väčšine územia Slovenska od nížin po vysoké pohoria ako Vysoké Tatry . Je sťahovavý. Prilieta koncom apríla, začiatkom mája a odlieta v septembri.
Odhadovaný počet hniezdiacich párov je 10 000 - 20 000. Veľkosť populácie i územie na ktorom sa vyskytuje vykazujú "mierny pokles" od 20 - 50%. Na Slovensku bolo dokázané alebo pravdepodobné hniezdenie v 78,80 % mapovacích kvadrátoch. Ekosozologický status v roku 1995 "I" - nezaradený. V roku 1998 žiadny. V roku 2001 "LR" - menej ohrozený. V roku 2014 "NT" - takmer ohrozený. Európsky ochranársky status "SPEC4" - druhy, ktorých globálne populácie sú koncentrované v Európe a majú tam vhodný ochranársky status. Stupeň ohrozenia "S" - vyhovujúci ochranársky status. 
Hniezdenie.
Hniezdi v otvorenom teréne. 
Potrava.
Živí sa hmyzom, pavúkmi alebo červami.
Limbursko

Limbursko alebo Limburg môže byť:
Limburg môže byť:
Groningen (provincia)

 je jedna z holandských provincií nachádzajúca sa na severovýchode krajiny. Groningen na východe hraničí s nemeckou spolkovou republikou Dolné Sasko. Hlavné a najväčšie mesto provincie je Groningen.
Čo do rozlohy je Groningen ôsmou najväčšou provinciou v Holandsku, čo do počtu obyvateľov je na deviatom mieste.
Utrecht (provincia)

 je jedna z holandských provincií nachádzajúca sa približne v strede krajiny. Hlavným a najväčším mestom provincie je Utrecht. Utrecht je čo do rozlohy najmenšou zo všetkých holandských provincií; čo do počtu obyvateľov je na druhom mieste.
Južný Holland

Južný Holland (po holandsky: ) je jedna z holandských provincií nachádzajúca sa na juhozápade krajiny. Hlavné mesto provincie je Haag, ktorý je zároveň sídlom parlamentu, vlády aj holandskej kráľovnej. Najväčším mestom provincie je Rotterdam, prístav svetového významu.
Južný Holland je čo do rozlohy piatou najväčšou provinciou v Holandsku, do počtu obyvateľov je na prvom mieste. Vedie aj v hustote zaľudnenia na km².
Spievajúca fontána

Spievajúca fontána môže byť:
Santa Lucía

Santa Lucía (šp. Svätá Lucia) môže byť:
Bermejo

Bermejo môže byť:
El Espinillo

El Espinillo môže byť:
Pilagás (department)

Department Pilagás leží na severozápade provincie Formosa na severe Argentíny a je jeden z deviatich departmentov provincie.
Na severe hraničí s Paraguajom, na východe s departmentom Pilcomayo, na juhu s departmentom Pirané a na západe s departmentom Patiño.
Hlavné mesto departmentu Pilagás je El Espinillo.
Urban exploration

Urban exploration (skrátene urbex; doslova „mestský prieskum“) alebo infiltrácia je súkromný prieskum verejne/oficiálne neprístupných nadzemných aj podzemných objektov a zariadení vytvorených ľuďmi najmä v mestách.
Charakteristika.
Urban exploration je prienikom medzi „archeológiou“, fotografovaním interiérov nevyužívanej architektúry a adrenalínovým športom. Medzi skúmané objekty patria najmä katakomby, staré nepoužívané budovy, kanalizácia, staré továrne, strechy, kostoly, nemocnice, tunely, mosty a podobne. 
Motiváciou pre mestský prieskum môže byť amatérsky či profesionálny záujem o podobu a dejiny zaujímavých architektonických diel (najmä továrenské haly, mosty, tunely), niektorí nadšenci urbexu vyhľadávajú v budovách zvyšky starých strojov alebo technologického vybavenia, iní sú skôr fotografmi, ktorí iba hľadajú zaujímavé exteriéry alebo interiéry (v opustených budovách, továrňach, železničných staniciach), prípadne hľadajú netradičné výhľady (na mostoch alebo komínoch) a pod. Časť nadšencov vníma urbex ako módny adrenalínový šport a ich cieľom je dostať sa na neprístupné alebo zákonom zakázané miesta, kde si často zhotovujú fotografie a videá, ktoré zverejňujú na internete. 
Pre mestský prieskum by ale malo platiť základné pravidlo: „Neodnášaj nič než fotky, nenechávaj nič než stopy“. Je neprípustné z navštívených objektov niečo vyniesť alebo ich akýmkoľvek spôsobom znehodnocovať. Prívrženci urban exploration sa naopak snažia poukázať na kultúrno-umelecké hodnoty opustených objektov a iniciovať ich obnovu.
Na Slovensku sa urbexu venuje niekoľko desiatok nadšencov, jedným z nich je aj youtuber Ivan Donoval a maliar Juraj Florek, ktorý v roku 2017 pripravuje vlastnú knihu o fenoméne urban exploration.
Flevoland

Flevoland (holandsky: ) je jedna z holandských provincií nachádzajúca sa na západe krajiny. Hlavné mesto provincie je Lelystad. Najväčším mestom provincie je mesto Almere. Provincia vznikla v roku 1986 na mieste vysušeného Zuiderského mora. 
Flevoland je rozlohou druhou najmenšou provinciou v Holandsku, čo do počtu obyvateľov je až na poslednom, dvanástom mieste.
16. obvod (Paríž)

16. obvod () alebo Obvod Passy () je jeden z 20 obvodov Paríža. Nachádza sa na pravom brehu rieky Seina. Nachádza sa tu známa najužšia ulička v Paríži Avenue Foch a hlavné obytné štvrte Auteuil a Passy. V tomto obvode je veľa zahraničných ambasád.
16. obvod je dejiskom športových podujatí v Parc des Princes, čo je domáci štadión futbalového klubu Paris SG, v štadióne Rolland-Garros sa koná French Open a Štadión Jean-Bouin domovom rugbyového klubu Stade Français. V tomto obvode sa nachádza aj Bois de Boulogne.
Geografia.
Rozloha tohto obvodu je , nepatrne väčšiu časť než polovicu zaberá park Bois de Boulogne. Vrátane neho má obvod rozlohu .
Demografia.
Najvyšší počet obyvateľov dosiahol 16. obvod v roku 1962, kedy mal 227 418 obyvateľov. Podľa posledného sčítania v roku 1999 tu žilo 161 773 obyvateľov. 16. obvod vykazuje aj veľa obchodnej aktivity s 106 971 pracovnými miestami.
16. obvod sa všeobecne považuje za najbohatšiu časť Paríža ("Auteuil-Neuilly-Passy") a má jednu z najvyšších cien domov vo Francúzsku. Je tiež jediným obvodom v Paríži s dvoma poštovými smerovacími číslami: južná časť obvodu má PSČ 75016 a severná časť má 75116.
Štvrte.
Každý z 20 parížskych obvodov je rozdelený na štyri štvrte (quartiers). Zoznam štvrtí 16. obvodu:
Podľa oficiálneho číslovania parížskych mestských štvrtí majú tieto štvrte 61 – 64.
17. obvod (Paríž)

17. obvod () alebo Obvod Batignolles-Monceau () je jeden z 20 obvodov Paríža. Nachádza sa na pravom brehu rieky Seiny. Tento obvod zahŕňa dve veľmi aktívne územia: v severnej časti robotnícke územie okolo námestia Place de Clichy, ktoré je pokračovaním štvrte prostitútok Pigalle; v južnej časti je územie hornej triedy okolo Avenue des Ternes, s budovami viac v haussmannskom štýle, tu sa nachádza aj trhová ulica "Marché Poncelet".
V 17. obvode sa nachádza aj parížsky Kongresový palác ("Palais des Congrès"), ktorý je spolu s mrakodrapovým hotelom "Concorde Lafayette" najväčším kongresovým centrom.
Geografia.
Rozloha tohto obvodu je .
Demografia.
Najvyšší počet obyvateľov bol zaznamenaný v roku 1954, kedy tu bývalo 231 987 obyvateľov. Dnes obvod prosperuje aj v počte obyvateľov, aj v obchodnej aktivite, so 160 860 obyvateľmi a 92 267 pracovnými miestami podľa posledného sčítania v roku 1999.
Štvrte.
Každý z 20 parížskych obvodov je rozdelený na štyri štvrte ("quartiers"). Zoznam štvrtí 17. obvodu:
Podľa oficiálneho číslovania parížskych mestských štvrtí majú tieto štvrte čísla 65 až 68.
18. obvod (Paríž)

18. obvod () alebo Obvod Butte-Montmartre () je jeden z 20 obvodov Paríža. Nachádza sa na pravej strane rieky Seina. Je hlavne známy štvrťou Montmartre, kde sa nachádza vrch s Chrámom najsvätejšieho Ježišovho srdca, ako aj známy Moulin Rouge.
V 18. obvode sa nachádza aj africká a severoafrická štvrť Goutte d'Or, ktorá je známa svojimi obchodmi "Marché Barbès", kde možno nájsť rôzne výrobky z tohto kontinentu. 
Geografia.
Rozloha tohto obvodu je presne .
Demografia.
Najvyšší počet obyvateľov dosiahol 18. obvod v roku 1931, kedy mal 288 810 obyvateľov. Dnes je obvod dobrý v počte obyvateľov aj v obchodnej aktivite, so 184 586 obyvateľmi a 70 285 pracovnými miestami podľa posledného sčítania v roku 1999.
Štvrte.
Každý z 20 parížskych obvodov je rozdelený na štyri štvrte (quartiers). Zoznam štvrtí 18. obvodu:
Podľa oficiálneho číslovania parížskych mestských štvrtí majú tieto štvrte 69 – 72.
Formosa (department)

Department Formosa leží na juhovýchode provincie Formosa na severe Argentíny a je jedným z deviatich departmentov provincie.
Na severe hraničí s departmentom Pilcomayo, na východe s Paraguajom, na juhu s departmentom Laishi a na západe s departmentom Pirané.
Hlavné mesto departmentu má rovnaký názov - Formosa.
Obyvateľstvo.
Podľa odhadov INDEC stúpol počet obyvateľov v departmente Formosa z 210 071 (2001) na 248 349 obyvateľov v roku 2005.
Captain America

Captain America je fiktívna komiksová postava od Marvel Comics. Po prvýkrát sa objavil v "Captain America Comics #1" v marci 1941.
Charakteristika.
Captain America, vlastným menom Steven Rogers, sa narodil v Amerike pred 2. svetovou vojnou. Od malička túžil brániť svoju vlasť a preto ako teenager narukoval do armády USA, aby mohol bojovať proti fašistom. Fyzicky zdatný na armádu nebol preto ho viackrát odmietli. Na základe jeho šikovnosti, oddanosti, poslušnosti a disciplíne bol vybraný pre experiment jedného uznávaného nemeckého vedca. Išlo o sérum "„super-vojaka“", ktorým chceli dosiahnuť armádu špeciálnych vojsk. Stevovi bolo sérum vpichnuté, následkom čoho sa z neho stal dospelý jedinec.
Toto sérum mu nedalo žiadne superschopnosti ako by sa dalo čakať. Zvýšilo to však jeho pohyblivosť, reflexy, obratnosť, silu, regeneráciu, pomalšie starnutie a vytrvalosť. Toto všetko však stačí na to, aby sa stal jedinečným. Captain Amerika je schopný zdvihnúť nad hlavu 400 kg a všetky jeho ostatné vlastnosti sú v najvyšších úrovniach, aké môže človek dosiahnuť. Captain je jeden z najlepšie vycvičených ľudí na svete. Ovláda viacero bojových umení, je vynikajúci stratég a vodca. Keďže profesor, ktorý mu vpichol sérum bol zavraždený a sérum bolo zničené tiež, Captain America je jediný človek, ktorý ma v sebe sérum super-vojaka. Ako zbraň používa Captain America štít ktorý bol navrhnutý Howardom Starkom v roku 1942 (otcom Anthonyho Starka viac známeho ako Iron Man) ktorý je z Vibrania, takže je prakticky nezničiteľný. V rukách Captaina Americu je tento štít vynikajúcou obrannou a deštrukčnou útočnou zbraňou. V 2. svetovej vojne bol pri jednom z mnohých bojov zmrazený. Neskôr ho našli členovia pôvodných . Captain America dlhé roky bojuje ako vodca v skupine super ľudí The Avengers. Jeho najlepší priateľ bol Bucky Barnes viac známy pod pseudonymom Winter Soldier ktorého po jeho zajatí fiktívna nacistická skupina premenila na ,vraždiaci stroj. Podľa filmovej verzie žije dodnes, no podľa komiksovej v roku 2007 zomrel počas Civil War.
Rýchlostná komunikácia

Rýchlostná komunikácia je na Slovensku v zmysle vyhlášky 35/1984 Zb. cesta (v zmysle zákona 135/1961, teda iná ako diaľnica) alebo miestna komunikácia prístupná len pre rýchlu motorovú dopravu. V praxi ide najčastešie o cestu pre motorové vozidlá.
Karas striebristý

Karas striebristý alebo (staršie aj) karas zlatý (lat. "Carassius auratus"), ľudovo zlatá rybka, je druh ryby z čeľade kaprovité.
Je to jedna z najdlhšie (ak nie najdlhšie) chovaných rýb v starostlivosti človeka na okrasné, nie na úžitkové účely. Ako prví sa jej chovom začali zaoberať starí Číňania a funkcia chovateľa týchto rýb v kráľovskom paláci bola plne legalizovaná ako zamestnanie. Časom bolo vyšľachtených z pôvodne divej formy viacero chovateľských foriem, napr. „levia hlava“ atď. Vyskytuje sa aj vo vodných plochách na Slovensku a to v divej forme je pomerne hojný a darí sa mu aj v našich podmienkach.Karas striebristý rastie až do . Veľký klasik medzi rybami v jazierku je nenáročný na starostlivosť. Milujú slnko, rýchlo sa rozmnožujú.
19. obvod (Paríž)

19. obvod () alebo Obvod Buttes-Chaumont () je jeden z 20 obvodov Paríža. Nachádza sa na pravom brehu rieky Seina. V obvode sú dva kanály: "Canal Saint-Denis" a "Canal de l'Ourcq", ktoré sa stretajú na úrovni parku Parc de la Villette.
V 19. obvode sa nachádza verejný park "Parc des Buttes Chaumont", ktorý sa nachádza na kopci. Takisto sa tu nachádza "Parc de la Villette", v ktorom stojí Cité des Sciences et de l'Industrie – výstavné centrum vied a priemyslu, a Cité de la Musique s Conservatoire de Paris, jednou z najprestížnejších škôl v Európe.
Geografia.
Rozloha tohto obvodu je .
Demografia.
19. obvod stále populačne rastie. Podľa posledného sčítania v roku 1999 bol počet obyvateľov 172 730 a v obvode bolo 68 101 pracovných miest.
Štvrte.
Každý z 20 parížskych obvodov je rozdelený na štyri štvrte (quartiers). Zoznam štvrtí 19. obvodu:
Podľa oficiálneho číslovania parížskych mestských štvrtí majú tieto štvrte 73 – 76.
Hawkeye (postava)

Hawkeye je fiktívna komiksová postava od Marvel Comics.
Charakteristika.
Hawkeye, vlastným menom Clint Barton. Je rodený Američan, ktorý vyrastal so svojím bratom. Od malička bol problémovým dieťaťom. Vychovávali ho rôzne rodiny, ale z každej ušiel. Neskôr sa pridal k cirkusu,kde ho vycvičili v dokonalého akrobata. Mentorom a učiteľom mu tam bol tajomný muž menom Swordsman, ktorý bol jedným z najlepších bojovníkov s mečom na zemi. Clinta učil bojovať s mečom, dýkou,ale hlavne s lukom. Časom si Swordsman všimol u Clinta neskutočnú spoluprácu oka s rukou. Clint dokázal s lukom trafiť prakticky všetko z ktorejkoľvek polohy. Swordsman ho využíval pri mnohých lúpežiach. Jedného dňa však Clint videl ako známy super-hrdina Iron man zachránil deti z horiaceho auta a pochopil, že aj on chce pomáhať. Vzoprel sa preto Swordsmanovi a porazil ho. Prišiel sa prihlásť do teamu super-ludí The Avengers, kde pôsobí Iron man spolu s Captainom America a mnohými ďalšími. Hawkeye hneď predviedol svoje schopnosti a bol prijatý do teamu.
Základnou schopnosťou Hawkeye je jeho neuveriteľná presnosť. Jeho očná sietnica je veľmi citlivá a preto dokáže triafať aj na veľkú vzdialenosť. Clint je zdatný bojovník trénovaný v mnohých bojových umeniach. Jeho trénerom a dobrým priateľom bol Captain America. V jednom období používal Hawkeye Pymove častice ( Pym particles ), svojho tímového kolegu Ant-mana a vďaka nim vedel narásť do obrovských rozmerov. V tomto stave mal Hawkeye super-silu a hovoril si Goliath. Hawkeye používa v boji dlhý luk a sadu rôznych šípov. Nosí so sebou bežné, ale aj špecialne upravené šípy ako napr. : uspávací, elektrický, vybuchujíci, šíp s lanom, magnetický, sonický a mnohé ďalšie. Hawkeye je jedným z hlavných členov The Avengers a bol aj vodca teamu Thunderbolts. V súčasnosti používa Hawkeye krycie meno Ronin a luk so šípami vymenil za 2 dlhé meče.
20. obvod (Paríž)

20. obvod () alebo Obvod Ménilmontant () je jeden z 20 obvodov Paríža. Nachádza sa na pravom brehu rieky Seina. Zahŕňa kozmopolitné štvrte Ménilmontant a Belleville, ktoré od polovice 19. storočia zažili veľa vĺn prisťahovalectva. Dnes má štvrť Belleville druhý najväčší Chinatown v Paríži.
20. obvod je medzinárodne známy aj cintorínom Père Lachaise, kde možno nájsť hroby mnohých známych skladateľov (ako Chopina a Rossiniho), spisovateľov (vrátane Oscara Wilda a Marcela Prousta), maliarov (Pissarro, Jacques-Louis David a iných) a dokonca rockových spevákov (Jim Morrison).
Geografia.
Rozloha tohto obvodu je .
Demografia.
Najvyšší počet obyvateľov dosiahol 20. obvod v roku 1936, kedy mal 208 115 obyvateľov. Dnes, podľa posledného sčítania v roku 1999, má vysoký počet obyvateľov (182 952) a obchodnú aktivitu (54 786 pracovných miest).
Štvrte.
Každý z 20 parížskych obvodov je rozdelený na štyri štvrte (quartiers). Zoznam štvrtí 19. obvodu:
Podľa oficiálneho číslovania parížskych mestských štvrtí majú tieto štvrte 77 – 80.
K-9

K-9 (alebo K9) je pojem ktorý sa poväčšine používa v súvislosti so psami. Termín vznikol pôvodne v prostredí armády Spojených štátov, kde je bežné používať podobné termíny (skratky) na označenie rôznych činností. Pojmom K-9 sa označovala služobná kynológia, resp. služobné psy. Neskôr sa tento pojem rozšíril na označovanie služobnej kynológie i v iných štátoch a iných odboroch (policajná kynológia, záchranárska kynológia). Dnes sa používa prakticky ako všeobecné označenie všetkých pracujúcich psov (vrátane asistenčných, zdravotníckych, atď.), okrem psov poľovných.
Białystok

Białystok (slovensky historický názov Bielostok) je mesto v Poľsku v Podleskom vojvodstve, v západnej časti makroregiónu Wysoczyzna Białostocka.
Prvá zmienka o meste Białystok je z roku 999.
Obyvateľstvo sa zameriava najmä na poľnohospodárstvo na okolitých poliach.
Obyvateľstvo.
Mesto má rozlohu 102 km² a žije tu 295-tisíc obyvateľov, v metropolitnej oblasti 370-tisíc.
V Białystoku žijú hlavne Poliaci (97 % obyvateľstva). Okrem nich tu žijú aj Bielorusi (2,5 %) a ďalší ako Rusi, Litovskí Tatári, Ukrajinci a Rómovia. Pred druhou svetovou vojnou žila v meste veľká židovská komunita. V roku 1931 žilo v meste 40000 Židov.
V roku 2006 žilo v meste 294830 obyvateľov, z toho mužov: 138 208 a žien: 156 622. V roku 1921 malo mesto 76792 obyvateľov, z toho mužov: 35 384 a žien: 41 408.
Poloha.
Białystok je najväčšie mesto na severovýchode Poľska. Nachádza sa 188 km severovýchodne od Varšavy a 54 km od hraníc s Bieloruskom. Je významnou železničnou križovatkou.
Geomorfologicky leží v oblasti Volynsko-podolskej vrchoviny. Mestom preteká rieka Biała. Mesto a jeho okolie je tvorené výplavovou plošinou (sandr), ktorá sa nachádzala v období štvrtohôr v predpolí kontinentálneho ľadovca. Dnes je oblasť do značnej miery pokrytá lesmi. Tie tvoria asi 17% rozlohy administratívnej oblasti mesta.
Priemerná teplota v januári dosahuje -5 až -7°С. Priemerný úhrn zrážok sa pohybuje okolo 550 mm za rok.
Lev Borisovič Kamenev

Lev Borisovič Kamenev (), pôvodným menom Rozenfeľd ; * 6. júl 1883, Moskva, Rusko – † 25. august 1936, tamže) bol sovietsky stranícky a vládny činiteľ, boľševik, revolucionár. Po otcovi bol židovského pôvodu.
Popravený počas Stalinových čistiek (v období tzv. veľkého teroru) ako jeden z prvých počas prvého moskovského procesu. Bol obvinený z trockizmu, kontrarevolučných zločinov a pokusu zavraždiť Stalina a ďalších vysokých predstaviteľov ZSSR. Tlač ho napriek jeho židovskému pôvodu obviňovala aj z nacizmu.
Discovery

Discovery môže byť:
Palais Garnier

Palais Garnier alebo Opéra Garnier alebo Parížska opera (fr. "Opéra de Paris") je budova opery v Paríži s 2 200 diváckymi miestami. Navrhol ju Charles Garnier v eklektickom štýle a je pokladaná sa za jedno z architektonických veľdiel tých čias. Budova opery v Paríži je všeobecne jedným z najvýznamnejších diel eklektizmu vo svete. Sídli v ňom národný operný súbor, Opéra National de Paris.
Pred otvorením v roku 1875 sa opera oficiálne volala "Académie Nationale de Musique - Théâtre de l'Opéra". Tento názov si zachovala do roku 1978, kedy bola premenovaná na "Théâtre National de l'Opéra de Paris". Neskôr operná spoločnosť vybrala Opéru Bastille ako svoje hlavné divadlo pred jeho dokončením v roku 1989. Budova bola premenovaná na "Palais Garnier", hoci jej oficiálnejšie meno, "Académie Nationale de Musique", sa stále nachádza nad stĺpmi predného priečelia. Napriek tomu, že ju veľa ľudí pozná pod menom Parížska opera, tak je jedným z viacerých divadiel, ktoré slúžili v Paríži ako hlavné dejiská opery a baletu od ich počiatkov (v minulosti napr. Opéra Le Peletier a v súčasnosti okrem spomenutej Opéra Bastille napr. Théâtre national de l'Opéra-Comique).
Feeder (hudobná skupina)

Feeder je walesko-japonská rocková hudobná skupina. Skupina sa sformovala v meste Newport vo Walese. V roku 2001 vydali singel "Buck Rogers" z albumu "Echo Park", ktorý obsadil popredné miesta v hudobných rebríčkoch a odvtedy sa skladby tejto skupiny umiestňujú v moderných hitparádach. Po ich prelomovom roku bubeník Jon Lee spáchal samovraždu v jeho dome v Miami v januári 2002. Skupinu tak v súčasnosti tvorí trojica hudobníkov: Grant Nicholas, Taka Hirose a Mark Richardson.
Skupina doposiaľ vydala 5 štúdiových albumov a dve kompilácie vrátane úspešného platinového albumu singlov. Spolu majú tri platinové albumy, dve zlaté a jeden strieborný album v Spojenom kráľovstve. Ich jediné ocenenie mimo Spojeného kráľovstva je zlatá cena za album singlov v Írsku.
Juraj Böckh

Juraj Böckh alebo György Böckh alebo Georg Böck (* 3. jún 1822, Bratislava – † 12. (14.) január 1874, Bratislava) bol prírodovedec, lekár, učiteľ, botanik a arachnológ maďarského pôvodu, rodák z Bratislavy.
Narodil sa v rodine lekára Jána Böckha a jeho manželky Emílie, rodenej Stiebertovej. Manželka Klementína Böckhová, rodená Ziezelspergerová. Mal syna a dve dcéry. 
Po skončení základnej školy študoval na gymnáziu v Bratislave a v Tate. Neskôr po maturitách v rokoch 1840 – 1846 študuje na Viedenskej univerzite medicínu. Tu ukončuje svoje štúdium v roku 1846 s titulom medicinae doctor. Neskôr získava aj diplom z chirurgie a pôrodníctva. Od roku 1846 pracuje ako úradný lekár Bratislavskej stolice, v rokoch 1849 – 1964 pôsobí ako súdny lekár. Od roku 1861 vyučuje na reálnom gymnáziu v Bratislave, ako profesor prírodopisu, fyziky a chémie. Od roku 1873 vyučoval na právnickej akadémii súdne lekárstvo. Súčasne v tomto období pôsobí aj ako praktický a nemocničný lekár v meste Bratislava. 
Ako svojej záľube sa venoval hlavne štúdiu prírodovedy, najmä zoológii a botanike. Bol v tom čase významný arachnológ európskeho formátu. V roku 1856 venoval bratislavskému múzeu pri jeho založení zbierku pavúkov. 
Bol aj významným členom a funkcionárom Bratislavského lekársko-prírodovedného spolku a zostavil katalóg knižnice tohto spolku. Prispieval tiež článkami do odborných časopisov a ročenky tohto spolku.
Helena (Alabama)

Helena je mesto v Spojených štátoch amerických, v Alabame. Leží v Shelby County a je súčasťou metropolitnej oblasti mesta Birmingham. Žije tu 10 296 obyvateľov (2005).
Helena (Arkansas)

Helena je mesto v USA, v Arkansase. Je sídlom okresu Phillips County a tvorí súmestie s mestom West Helena. 
Leží na pravom brehu rieky Mississippi a žije tu 6 323 obyvateľov (2005).
Helena (Georgia)

Helena je sídlo v Spojených štátoch amerických, v centrálnej Georgii. Nachádza sa v okrese Telfair County, severozápadne od sídla okresu McRae, medzi riekami Little Ocmulgee na severe a Sugar Creek na juhu.
Helena (Mississippi)

Helena je sídlo v Spojených štátoch amerických, v južnej časti Mississippi. Nachádza sa v okrese Jackson County, na brehu potoka Black Creek. Je súčasťou metropolitnej oblasti mesta Pascagoula a žije tu 778 obyvateľov (2005).
Helena (Oklahoma)

Helena je sídlo v Spojených štátoch amerických, v severozápadnej Oklahome. Leží v okrese Alfalfa County v pramennej oblasti potoka Turkey Creek. Žije tu 443 obyvateľov (2005).
Missoula

Missoula môže byť:
Missoula (Montana)

Missoula je mesto v Spojených štátoch amerických, v západnej Montane. Leží v Skalnatých vrchoch na rieke Clark Fork, v blízkosti sútoku s riekou Bitterroot. Je sídlom okresu Missoula County a žije tu 57 053 obyvateľov . 
V meste sídli pobočka "University of Montana". Severozápadne od mesta leží medzinárodné letisko "Missoula International Airport", severne od neho sa nachádza rekreačné územie "Rattlesnake", lyžiarske stredisko "Montana Snowbowl"], východne od mesta lyžiarske stredisko "Marshall Mountain".
V meste a jeho okolí sa odohrával dej filmu Roberta Redforda Kadiaľ tečie rieka (1992).
Kalispell

Kalispell je mesto v Spojených štátoch amerických, v severozápadnej Montane. Je sídlom okresu Flathead County, leží severoseverozápadne od jazera Flathead Lake v Skalnatých vrchoch. Žije tu 14 223 obyvateľov .
Z mesta pochádza americká herečka Michelle Williams.
Great Falls

Great Falls môže byť:
Great Falls (Montana)

Great Falls je mesto v USA, v centrálnej Montane. Leží v nadmorskej výške a preteká ním rieka Missouri, ktorá pod mestom vytvára rovnomenné vodopády. Je sídlom okresu Cascade County a žije tu 56 690 obyvateľov .
V meste sídli University of Great Falls, na západnom okraji mesta sa nachádza medzinárodné letisko Great Falls International Airport.
Great Falls (Južná Karolína)

Great Falls je sídlo v Spojených štátoch amerických, na severe štátu Južná Karolína. Nachádza sa v okrese Chester County, na pravom brehu rieky Catawba. Žije tu 2 194 obyvateľov .
Great Falls (Virgínia)

Great Falls je obec v Spojených štátoch, v severovýchodnej časti štátu Virgínia. Leží v okrese Fairfax County a je súčasťou metropolitnej oblasti Washingtonu. Nachádza sa severozápadne od hlavného mesta na pravom brehu rieky Potomac. 
Žije tu 8 549 obyvateľov .
Zubří (okres Vsetín)

Zubří je mesto Česku. Nachádza sa v okrese Vsetín v Zlínskom kraji, asi 4 km západne od mesta Rožnov pod Radhoštěm. Počet obyvateľov je 5 549. Zubří je tiež známe svojim oddielom hádzanej.
Dejiny.
Prvá písomná zmienka pochádza z roku 1310, kedy páni z Krásna nechali vo vtedajšej osade osadiť 40 lánov a založili jednu z prvých „horných dedín“ rožnovského panstva. 
V 18. storočí sa v Zubří-Hamrech vyrábalo železo. Pre rozvoj mesta malo veľký význam železničné spojenie medzi Valašským Meziříčím a Rožnovom pod Radhoštěm, ktoré bolo vybudované v roku 1892.
Posledným majiteľom fojtstva v Zubří bola rodina Palackých z Hodslavic, z ktorej pochádzal historik František Palacký. V dome "Na Petrohradě", ktorý bol postavený pre neter Františka Palackého sa dnes nachádza Múzeum mesta Zubří. 
V období po prvej svetovej vojne do roku 1932 v Zubří existovala súkromná škola vyšívania, ktorá dala základ bielej zuberskej výšivke.
Až po roku 1945 stráca vtedajšia obec poľnohospodársky charakter a stáva sa predovšetkým priemyslovou dedinou. Mestom sa stalo 22. februára 2002.
Geografia.
Mesto leží na pravom brehu rieky Rožnovská Bečva medzi Vsetínskymi vrchmi a Moravskosliezskymi Beskydami.
Anaconda

Anaconda je mesto v USA, v západnej Montane. Leží v Skalnatých vrchoch (horské hrebene Anaconda Range, Deer Lodge Range a Flint Creek Range) v blízkosti hlavného kontinentálneho rozvodia. Je sídlom okresu Deer Lodge a žije tu 9 417 obyvateľov .
Butte

Butte môže byť:
Skaliarik sivý

Skaliarik sivý (iné názvy: skalárik sivý; staršie: belorítka, skaliarik v užšom zmysle; ľudovo: "skalník"; lat. "Oenanthe oenanthe", staršie: "Saxicola oenanthe") je malý vták z čeľade muchárovité. Obýva Palearktídu a rozšíril sa aj do severnej Ameriky. Podľa Medzinárodnej únie na ochranu prírody a prírodných zdrojov skaliarik sivý patrí medzi najmenej ohrozené druhy, trend celkovej populácie je klesajúci, stavy v Európe v rokoch 19802013 mierne poklesli. Podľa výsledkov paneurópskeho sčítania bežných druhov vtákov mal trend skaliarika sivého v Európe za roky 1980 2017 mierny pokles.
Výskyt a stav na Slovensku.
Je sťahovavý. Hniezdi v nížinách a v pahorkatinách. Odhadovaný počet hniezdiacich párov je 6 000 - 9 000. Veľkosť populácie je "stabilná", maximálna zmena do 20%. Veľkosť územia, na ktorom sa vyskytuje, vykazuje "mierny pokles" od 20% - 50%. Ekosozologický status v roku 1995 "R" - vzácny. V roku 1998 a v roku 2001 žiadny. V roku 2014 "NT* A2a; C1" - takmer ohrozený. Európsky ochranársky status nezaradený "SPEC". Stupeň ohrozenia "S" - vyhovujúci ochranársky status.
Ochrana.
Je zákonom chránená, spoločenská hodnota je 1000 € (Vyhláška MŽP č. 170/2021).
Butte (Montana)

Butte je mesto v USA, v západnej Montane. Leží v Skalnatých vrchoch medzi horskými masívmi Deer Lodge Range na severe a Pioneer Mountains na juhu, v nadmorskej výške Mesto je uzavreté v kotline, ktorou preteká rieka Clark Fork a je dostupné cez horské priesmyky Elk Park Pass (V, ), Pipestone Pass (JV, ) a Deer Lodge Pass (JZ, ). Zároveň sa nachádza v blízkosti hlavného kontinentálneho rozvodia. Je sídlom okresu Silver Bow County a žije tu 34 606 obyvateľov .
Južne od mesta sa nachádza regionálne letisko Bert Mooney Airport a severozápadne od mesta leží mesto Anaconda.
Butte (Nebraska)

Butte je obec v USA, v severnej Nebraske. 
Leží v riedko zaľudnenej farmárskej oblasti medzi riekami Niobrara na juhu a "Ponca Creek" na severe, neďaleko hranice s Južnou Dakotou. Je sídlom okresu Boyd County a žije tu 366 obyvateľov .
Belgrade (Montana)

Belgrade je mesto v USA, v centrálnej Montane. Leží v Skalnatých vrchoch medzi horskými masívmi Bridger Range a Madison Range, na ľavom brehu Hyalite Creek, severozápadne od mesta Bozeman. Je súčasťou okresu Gallatin County a žije tu 5 728 obyvateľov .
Skaliar pestrý

Skaliar pestrý (iné názvy: drozd skalný, skalár pestrý, staršie: skalník; lat. "Monticola saxatilis") je druh z čeľade muchárovité. Obýva horské oblasti od Stredomoria po Strednú Áziu. Podľa Medzinárodnej únie na ochranu prírody a prírodných zdrojov skaliar pestrý patrí medzi najmenej ohrozené druhy, trend celkovej populácie je klesajúci, stavy v Európe poklesli o 25% za obdobie troch generácií (11.4 roka). 
Opis.
Je veľký približne ako drozd plavý. 
Výskyt a stav na Slovensku.
Skaliar pestrý je sťahovavý. Odhadovaný počet hniezdiacich párov je 15 - 30. Veľkosť populácie i územie na ktorom sa vyskytuje vykazujú "výrazný pokles" viac ako o 50%. Ekosozologický status v roku 1995 "E" - ohrozený druh. V roku 1998 "CR:A1, B2acd" - kriticky ohrozený. V roku 2001 "CR" - kriticky ohrozený. V roku 2014 "CR A2ac; C2a(i); D" - kriticky ohrozený. Európsky ochranársky status "SPEC3" - druhy, ktorých globálne populácie nie sú koncentrované v Európe, ale majú tam nevhodný ochranársky status. Stupeň ohrozenia "D" - ustupujúci druh. 
Hniezdenie.
Hniezdi v štrbinách skál, kameňolomoch alebo zrúcaninách. 
Ochrana.
Je zákonom chránený, spoločenská hodnota je 3000 € (Vyhláška MŽP č. 170/2021).
Druh je zaradený do Bernského dohovoru (Príloha II) a smernici o vtákoch (Príloha I).
Belgrade (Minnesota)

Belgrade je mesto v USA, v centrálnej Minnesote. Je súčasťou okresu Stearns County a žije tu 799 obyvateľov .
Bozeman

Bozeman je mesto v USA, v centrálnej Montane. Leží v Skalnatých vrchoch medzi horskými masívmi Bridger Range na severe a Gallatin Range na juhu Je sídlom okresu Gallatin County a žije tu 27 509 obyvateľov .
V meste sídli pobočka Montana State University a Múzeum Skalnatých vrchov Museum of the Rockies.
Drozd kolohrivec

Drozd kolohrivec (iné názvy: kolohrivec vrchovský, drozd kolohrivý, kolohrivec horský, kolohrivec; lat. "Turdus torquatus") je druh z čeľade drozdovité. Obýva boreoalpínsku zónu západnej Palearktídy. Na Slovensku hniezdi v ihličnatých a zmiešaných horských lesoch. Je to sťahovavý druh, ktorý ojedinele prezimuje. Podľa Medzinárodnej únie na ochranu prírody a prírodných zdrojov drozd kolohrivec patrí medzi najmenej ohrozené druhy, celková populácia je stabilná. Rovnaké výsledky priniesol aj prieskum v Európe v rokoch 19982013.
Opis.
Drozd kolohrivec je veľký približne ako drozd čvíkotavý, meria a váži 96 – 109 g.
Hlas.
Spev drozda kolohrivca je krátky, skladá sa z niekoľkých slabík, ktoré opakuje. Hlavný nápev sa skladá z dvoch alebo štyroch flautovitých hvizdov, napríklad "tjyli, tjyli" alebo "črryt, črryt", niekedy nasleduje séria čvirikavých zvukov ako aj pri speve drozda červenkavého.
Ozýva sa čistým hvizdom "pi-u" a pri vyplašení sa ozve hlbokým varovným hlasom "tok ok ok ok". V porovnaní s podobným hlasom drozda čierneho je tento hlasový prejav drozda kolohrivca hlbší a znie tvrdšie, pripomína búchanie dvoch kameňov o seba. Niekedy sa ozve len krátko "čepp" alebo sériou "tjüirr". 
Výskyt a stav na Slovensku.
Odhadovaný počet hniezdiacich párov je 3 000 - 5 000, zimujúcich jedincov 0 - 25. Veľkosť populácie i územie na ktorom sa vyskytuje sú "stabilné", maximálna zmena do 20%. Ekosozologický status v roku 1995 "R" - vzácny. V roku 1998 "LR:lc", "LR" - menej ohrozený druh, "lc" - najmenej ohrozený taxón. V roku 2001 "LR" - menej ohrozený. V roku 2014 "NT* C1" - takmer ohrozený. Európsky ochranársky status "SPEC4" - druhy, ktorých globálne populácie sú koncentrované v Európe a majú tam vhodný ochranársky status. Stupeň ohrozenia "S" - vyhovujúci ochranársky status.
Biotop.
Hniezdi v ihličnatých a zmiešaných horských lesoch v súvislých poratoch aj v blízkosti okrajov lesa a holín, lúk, pasienkov aj obcí. Počas migrácie sa zastavuje aj v nižších nadmorských výškach aj v záhradách.
Hniezdenie.
Hniezdo stavajú na stromoch aj kosodrevine, má tri vrstvy, vonkajšiu zo stebiel tráv a konárikov ihličnatých stromov, vnútornú z hliny, práchnivého dreva zo slinami a vnútornú z machov a lišajníkov. Hniezdia raz do roka v máji a v júni, znášajú 4 - 5 jasne škvrnitých modrastozelených vajíčok. Na vajíčkach sedia 14 - 15 dní a asi dva týždne trvá aj starostlivosť o mláďatá v hniezde.
Potrava.
Živí sa živočíšnou aj rastlinnou potravou, hmyz a jeho larvy, kukly, stonôžky, červíky aj malé slimáky, z bobúľ majú významné zastúpenie v ich strave čučoriedky.
Ochrana.
Je zákonom chránený, spoločenská hodnota je 1000 € .
Druh je zaradený do Bernského dohovoru (Príloha II).
Drozd plavý

Drozd plavý (zastarano: "drozd spevavý", "drozd obecný", "plavec"; lat. "Turdus philomelos", staršie "Turdus musicus", "Turdus ericetorum", "Turdus philomelogus", "Turdus philomelus") je druh z čeľade drozdovité. Obýva palearktídu, východne až po Bajkalské jazero. Podľa Medzinárodnej únie na ochranu prírody a prírodných zdrojov drozd plavý patrí medzi najmenej ohrozené druhy, trend celkovej populácie je stúpajúci, v Európe bol v rokoch 19802013 zaznamenaný stúpajúci trend.
Opis.
Je o niečo menší ako drozd čvíkotavý. 
Hlas.
Spev je melodický, čistý a strofy viackrát opakuje. Po vyplašení vydáva opakovane "čak". Za letu sa ozýva vysokým a krátkym "sip-cip".
Výskyt a stav na Slovensku.
Je sťahovavý. Hniezdi na celom území Slovenska, v malom počte prezimuje. Odhadovaný počet hniezdiacich párov je 300 000 - 600 000, zimujúcich jedincov 0 - 100. Na Slovensku bolo dokázané alebo pravdepodobné hniezdenie v 97,70 % mapovacích kvadrátoch. Veľkosť populácie i územie na ktorom sa vyskytuje sú "stabilné", maximálna zmena do 20%. Ekosozologický status v rokoch 1995, 1998 a 2001 žiadny. V roku 2014 "LC" - menej dotknutý. Európsky ochranársky status SPEC4 - druhy, ktorých globálne populácie sú koncentrované v Európe a majú tam vhodný ochranársky status. Stupeň ohrozenia S - vyhovujúci ochranársky status. 
Biotop.
Hniezdi vo všetkých typoch lesov a v parkoch.
Potrava.
Živí sa hmyzom alebo bezstavovcami. 
Ochrana.
Je zákonom chránený, spoločenská hodnota je 500 € (Vyhláška MŽP č. 170/2021).
Carl Gustaf Mannerheim

Carl Gustaf Mannerheim (* 10. august 1797, Askainen, Fínsko – † 9. október 1854, Štokholm, Švédsko) bol významný fínsky šľachtic, entomológ a politik, starý otec maršala Mannerheima. Bol aj prezidentom Viipurského apelačného súdu (1839 – 1854) v meste Vyborg.
Životopis.
Jeho otec bol Carl Erik Мannerheim (1759 – 1837) a matka Vendla Sofia von Willebrand (1779 – 1863). V mladosti študoval v meste Turku. Po štúdiách nastúpil do štátnej služby v Petrohrade a v roku 1827 sa stal členom – korešpondentom Imperátorskej akadémie vied v Petrohrade. 
V roku 1832 sa oženil s dcérou dôstojníka, Evou Wilhelminou von Schantz (1810 – 1895). Mali spolu štyri deti. Význam má hlavne jeho syn Carl Robert Mannerheim, ktorý bol otec budúceho národného hrdinu Fínska a prezidenta Carla Gustafa Emila Mannerheima (1867 – 1951). 
V roku 1833 bol menovaný gubernátorom v Ваза, potom pôsobil ako gubernátor v meste Vyborg a tiež ako prezident vrchného súdu mesta Vyborg.
Carl Gustaf Mannerheim sa už od mladosti zaoberal entomológiou. Jeho práce o hmyze, hlavne chrobákoch veľmi skoro upútali pozornosť entomologickej verejnosti na mladého autora, ktorý mal rozsiahle vedomosti o rôznych skupinách chrobákov. Svoje vedecké práce písal po latinsky a po francúzsky.
Jeho zbierka hmyzu je uložená vo viacerých múzeách Európy, ale hlavná časť zbierky sa nachádza v Zoologickom múzeu v Helsinkách. Menšie časti zbierky sú napríklad v Moskve, Tartu a Petrohrade.
Zomrel v Štokholme v roku 1854.
Cesta (stavba)

Cesta môže byť:
Terminológia.
Slovenské historické názvy cesty boli: 
Cesta v užšom zmysle (t. j. podľa cestného zákona a STN 73 6100).
Pod pojem cesta spadajú aj pozemné komunikácie mimo súvisle zastavaného územia alebo územia určeného na zastavanie, ktoré spájajú železničné stanice, terminály kombinovanej dopravy, letiská pre pravidelnú verejnú dopravu a verejné prístavy s diaľnicami a cestami, ak neslúžia ako účelové komunikácie prevažne na prevádzku alebo na správu týchto zariadení. 
Podľa cestného zákona sa cesty delia na :
Cesta musí byť zaradená do cestnej siete. O zaradení pozemnej komunikácie do cestnej siete rozhoduje Ministerstvo dopravy SR. Evidencia cestnej siete je súčasťou centrálnej technickej evidencie pozemných komunikácií (CTEPK), ktorú vedie Slovenská správa ciest.
Daredevil (postava)

Daredevil je fiktívna komiksová postava od Marvel Comics.
Charakteristika.
Daredevil, vlastným menom Matt Murdock sa narodil v Amerike. Vyrastal so svojím otcom, boxerom. Otec viedol Matta k viere, učeniu sa a poslušnosti. On zháňal peniaze boxovaním, ale aj vymáhačštvom pre známeho kráľa podsvetia Kingpina. Raz keď Matt niesol domov vysvedčenie z piatej triedy, tak omylom videl otca ako bije chlapa, ktorý dlhoval Kingpinovi peniaze. Sklamaný bežal bez rozmyslu krížom cez mesto. V tom uvidel ako sa kamión rúti na slepca a v poslednej chvíli ho odstrčil. Pre Matta to však malo trvalé následky. Kamión prevážal ilegálne toxický odpad cez mesto a Matt dostal silnú dávku radiácie priamo do očí, čím stratil zrak, ale jeho ostatné zmysly sa vyvinuli do nadľudských rozmerov. Mattov otec sľúbil, že prestane s vymáhačstvom a svoj sľub aj dodržal. Raz však mal predať svoj zápas kvôli Kinpinovi, ale kvôli sľubu čo dal synovi odmietol. To sa mu stalo osudným, Kingpin ho zabil a malý Matt vyrastal od tej chvíle sám. Vyštudoval právnickú fakultu, študoval bojové umenia a zdokonaloval si svoje zmysly. Prisahal, že sa pomstí a že bude brániť bezbranných. 
Za svoje krycie meno si vybral prezývku z detstva Daredevil. Jeho hlavné schopnosti sú v jeho zmysloch. Jeho čuch je tak vyvinutý, že zacíti vôňu aj na kilometre ďaleko; dokáže si zapamätať vôňu každého človeka, ktorého stretol. Jeho sluch je taký silný, že počuje tlkot srdca aj cez zvukotesnú stenu. Silné zvuky sú však pre neho veľmi bolestivé. Jeho hmat vycíti akúkoľvek zmenu teploty, zacíti každú štrbinku. Chuť mu umožnuje rozoznávať každú chuť s navyššou dokonalosťou. Jeho najväčšia schopnosť je však akýsi radar, vďaka ktorému vidí a cíti predmety. Vidí tak prakticky všetko. Aj cez stenu, hmlu, či v tme. Funguje to na báze odrážania sa zvuku od predmetov. Daredevil v boji používa slepeckú palicu, ktorú volá Billy Club. Je v nej zabudovaný kábel a dá sa používať ako všestranná zbraň. Daredevil je olympijský atlét, dokonalý bojovník v rôznych formách boja. Pohybuje sa v jednej štvrti New Yorku s názvom Hell´s kitchen. Je jeden z najslávnejších a najobávanejších superhrdinov.
Bob Geldof

Robert Frederick Xenon Geldof, KBE, známy ako Bob Geldof (* 5. október 1951, Dublin, Írsko) je írsky spevák, hudobník, herec a politický aktivista. 
V rokoch 1975 až 1986 mal skupinu The Boomtown Rats, s ktorou vydal 6 albumov. V roku 1984 založil superskupinu Band Aid a vydali pieseň "Do They Know It's Christmas?", aby získali financie pre hladujúce deti v Etiópii. 
V roku 1982 si Bob Geldof zahral hlavnú postavu dospelého Pinka vo filme ", ktorý bol natočený ako súčasť rovnomenného projektu skupiny Pink Floyd podľa scenára, ktorý napísal basgitarista skupiny, Roger Waters. 
13. júla 1985 zorganizoval charitatívnu akciu Live Aid na ktorej vystúpili poprední speváci a hudobné skupiny. V roku 2005 zorganizoval šesť koncertov s názvom Live 8 a kampaň "Make Poverty History"".
Bob Geldof na Slovensku.
Geldof sa v roku 1990 zúčastnil nahrávania rakúskej hitparády Die Großen Zehn v Dome Kultúry Ružinov. Okrem neho tam vystupovali napr. Marika Gombitová, Falco či Reinhold Bilgeri.
Whitefish

Whitefish je mesto v USA, v severozápadnej Montane. Leží uprostred Skalnatých vrchov, obklopujú ho horské masívy Swan Range na východe, Whitefish Range na severe a Salish Mountains na západe. Je súčasťou okresu Flathead County a žije tu 5 032 obyvateľov .
Severne od mesta leží lyžiarske stredisko Big Mountain, východne od mesta sa rozkladá Národný park Glacier. Juhovýchodne od Whitefish, pri ceste do mesta Kalispell, je lokalizované medzinárodné letisko Glacier Park International Airport.
Verdammt wir leben noch (film)

Verdammt wir leben noch je filmový projekt režiséra a producenta Thomasa Rotha. Názov filmu je podľa Falcovho albumu z roku 1999.
Film.
Dej.
Film opisuje život v roku 1998 zosnulého rakúskeho hudobníka Falca. Opisuje jeho životnú cestu až k jeho smrteľnej nehode v Dominikánskej republike. Má ukázať vrcholy a pády Falcovho života ako popového speváka, od jeho debutového singlu cez narodenie jeho domnelej dcéry až po jeho predčasný odchod z popovej scény.
Falco-herec.
Hlavnú úlohu Falca si zahrá líder rockovej kapely Mondscheiner, Manuel Rubey. Pôvodne bol Robert Stadlober pre túto rolu plánovaný, avšak nakoniec bol po vzájomnej dohode zamietnutý.
Rubey bol vybraný do filmu kvôli jeho veľkému talentu, celú hudbu prespieval čisto. K tomu má vyjsť tiež soundtrack - CD, ktoré bude produkované v Holandsku.
Miesto natáčania.
Film bude natáčaný v Rakúsku, v Holandsku, Dominikánskej republike a USA. So Švajčiarskom, Nemeckom a Talianskom sa momentálne (júl 2007) ešte vyjednáva.
Rozpočet.
Filmový rozpočet je 4,5 milióna EUR, kde avšak ORF a rakúsky filmový inštitút veľkú časť berú na seba.
Havre

Havre je mesto v USA, v severnej Montane. Mesto leží v oblasti Veľkých prérií, necelých 50 km na juh od hranice s Kanadou, na pravom brehu Milk River v nadmorskej výške Je sídlom Hill County. Má rozlohu 9 km² a žije tu 9 621 obyvateľov .
V meste má pobočku Montana State University, západne od neho je lokalizované regioniálne letisko Havre City-County Airport.